Case ID: 1227440
Sentence 1: Məhkəmə baxışı iclasında iştirak edən İddiaçı iddia ərizəsində qeyd etdiyi xüsusatları təkrarlayaraq əlavə olaraq izahatında nikahları pozulan vaxtı valideynlərinin Türkiyədə yaşadığını, burada yanında yaşayacaq heç kiminin olmadığıni, valideynlərinin yanına getməyə məcbur olduğunu, uşaqlarının onunla getmələrinə atası icazə vermədiyi üçün uşaqların atasına verməyə məcbur olduğunu, 2017-ci il payızında Türkiyəyə valideylərinin yanına getdiyini, 4 ay orada yaşadıqdan sonra atası ilə Şərur rayon Axaməd kəndinə qayıtdığını, Türkiyədən qayıtdıqdan sonra Ramilin anası uşaqları gətirib ona verdiyini, 2018-ci ilin sentyabrından uşaqlarının onun yanında yaşadığını, orada məktəbə getdiklərini, uşaqlarının onunla yaşamaq istədiklərini, uşaqlarının maddi təminatını ödəməkdə çətinlik çəkdiyinə görə Ramildən aliment tələb etməyə məcbur olduğunu, lakin Ramilin təkrar ailə qurduğu üçün onun əlavə iki uşağının da olmasını nəzərə aldığını, ona görə də alimenti az miqdarda tələb etdiyini qeyd edərək xx xxxx 2009-cu il tarixdə doğulmuş X3 və xx xxxxxxxx 2010-cu il tarixdə doğulmuş X2 onun yanında qalmaları və Cavabdeh həmin uşaqların saxlanması üçün alimentin hər uşaq üçün 100 (bir yüz) manat olmaqla, ümumilikdə 200 (iki yüz) manat mabləğində tutulması barədə qətnamə çıxarılmasını məhkəmədən xahiş etdi.Cavabdeh izahatında iddianı qismən qəbul etdiyini, nikahları pozulduqdan sonra qızlarının bi il onun yanında yaşadıqlarını, sonradan anası xəstə olduğu üçün uşaqlara baxa bilmədikləri üçün qızlarını anasına verdiyini, bu müddətdə hər ay uşaqlarına maddi köməklik etdiyini, sadəcə pandemiya dövründə iki ay köməklik edə bilmədiyini, uşaqlarının anasının yanında yaşamaqlarına etiraz etmədiyini, lakin aliment tələbinin çox olduğunu, özünün təkrar evləndiyini, bu evlilikdən də əlavə iki uşağının doğulduğunu, özünün ofisiant işlədiyini, ayda 260 manat qazancının olduğunu qeyd edərək məhkəmədən bunları nəzərə alaraq qanuni qərar çıxarılmasını xahiş etdi.